stanford-oval/wikipedia huggingface dataset:
הלילה הוא שירים
השיר בספרי תווים

אסתר לנואל, גיל אלדמע (עורכים), שיר לאלף עריסות, עמ' 134, הוצאת הקיבוץ המאוחד, 1983. (הספר בקטלוג ULI)
חוה אלברשטיין, שיר במתנה, עמ' 28, מסדה-פרס, 1979. (הספר בקטלוג ULI)
אפי נצר (עורך), לשיר עם אפי נצר: השירים שאנו אוהבים, חלק ב', עמ' 28, ההסתדרות הכללית של העובדים בארץ ישראל, 1988. (הספר בקטלוג ULI)
חנן יובל, ואם השיר הזה נשמע לכם מוכר: כל הלחנים, עמ' 104, מפעלי תרבות וחינוך, 1993. (הספר בקטלוג ULI)
הערות שוליים

↑  פזמונט הלילה הוא שירים
↑  הקליפ והסיפור בעמוד היוטיוב של תאגיד השידור הישראלי
↑  "קולה של חוה אלברשטיין חלחל למעמקי ליבי", באתר ynet, 13 באוקטובר 2014
↑  שי בר-יעקב, "הלילה הוא שירים": עושה כבוד ליצירה של חוה אלברשטיין, באתר ynet, 19 בינואר 2017
| חוה אלברשטיין |
| --- | --- | --- |
| אלבומי אולפן | "האבן מיר א ניגונדל" • "שירי עם ביידיש" • "בשירים עבריים" • "צעצועיה של אסנת" • "מות הפרפר" • "שירי רחל" • "אנדנדינו" • "מארגאריטקעלעך" • "מירדף" • "משירי ארץ אהבתי" • "לאט, לאט, לאט..." • "חוה ועודד בארץ הקסמים" • "לו יהי" • "חוה אלברשטיין והפלטינה" • "כמו צמח בר" • "טיקיליטון" • "צוללת צברית" • "הלילה הוא שירים" • "קרוסלה" • "התבהרות" • "קרוסלה 2" • "קרסולה לחגים" • "מה קרה בארץ מי" • "אני הולכת אליי" • "חוה זינגט יידיש" • "שיר במתנה" • "קולות" • "שירו אחרי" • "נמל בית" • "מהגרים" • "עוד שירים ביידיש" • "הצורך במילה, הצורך בשתיקה" • "לונדון" • "האהבה מאלתרת" • The Man I Love • "מארגאריטקעלעך" • "דירה אחת" • "יונת האהבה" • The Well‏ • Foreign letters • "מוצאי חג" • "קוקוס" • "לעמעלע" • "שביל החלב – שירי ערש" • "טבע האדם" • "ברוך הבא" • "ילדת טבע" • "ואיך אצלך" • "סרנדה" • "בוא המורה" • "ערב אחר" |  |
| מיני-אלבומים | "חוה אלברשטיין בשירי נחום היימן" • "אין יידישע פאלקס-לידער" • "צעצועיה של אסנת" • "ירושלים של זהב" • "טוביה ושבע בנותיו" • "הבובה ימימה" |  |
| אלבומי אוסף | "להיטי זהב" • "משירי ארץ אהבתי – האוסף הראשון" • "החיטה צומחת שוב – האוסף השני" • "אדבר איתך" • Crazy Flower: A Collection‏ • Yiddish Songs • "תיכף אשוב" • "סיפור אינטימי" • "עץ הכוכבים" • "סיפור חיים – אנתולוגיית שירי משוררים" |  |
| אלבומי הופעה | "בתוכנית יחיד – חלק א'" • "בתוכנית יחיד – חלק ב'" • "חוה והגיטרה – הופעה חיה בצוותא" • "בהופעה חיה – מבחר שירים מתוך המופע "לונדון"" • "בהופעה" • "חוה שרה ושלומי מנגן – בהופעה (Live)" |  |
| מארזי תקליטורים | "האוסף" • "חוה אלברשטיין שרה לילדים" • "השנים הראשונות" |  |
| חוה אלברשטיין – סינגלים |
| --- | --- | --- |
| שנות ה-1960 | "בא אלי נער" |  |
| שנות ה-1970 | "מירדף" • "עץ הכוכבים" • "משירי ארץ אהבתי" • "שחמט" • "אליעזר בן-יהודה" • "שבע" • "לו יהי" • "שיר משמר" • "בלדה על סוס עם כתם על המצח" • "אדבר איתך" • "האומנם (את תלכי בשדה)" • "ימי בנימינה" • "כמו צמח בר" |  |
שנות ה-1980: 
שנות ה-1990: 
שנות ה-2000: 
שנות ה-2010: 
שנות ה-2020: 
| סינגלים אחרים | "נחל התנינים" • "נשים רוקדות" • "ליידי גודייבה" • "הנביא" • "שיר לאוהבים הנבונים" • "לא ידע איש מי היא" • "נפט" • "אמא אל תהיי עצובה" • "לו ידעת" • "ספינתנו" • "תרגיל בהתעוררות" • "אין לך זכות חנינה בעולם" |  |
| שירים | "רבנו תם" • "מקהלה עליזה" • "פרח הלילך" • "כנרת" • "פנס בודד" • "פרחי זהב" • "מה שיש לי לומר לך" • "ירושלים של זהב" • "מות הפרפר" • "חיוכים" • "כפל" • "בשביל אל הבריכות" • "רק על עצמי" • "בגני נטעתיך" • "עקרה" • "אני" • "זמר נוגה" • "אל ארצי" • "מתי" • "ספר שירי" • "שי" • "הבובה ימימה" • "ילדי איננו ילד עוד" • "אישה באבטיח" • "הליכה לקיסריה" • "לכל איש יש שם" • "פגישה לאין קץ" • "חופים הם לפעמים" • "אחרי מותי" • "לדוד משה הייתה חווה" • "צוללת צברית" • "יוסי, ילד שלי מוצלח" • "החליל" • "במדינת הגמדים" |  |
היו זמנים ברוסיה

| --- | --- |
 סוגה:  מערכון
 יוצרים:  אזאמט מוסאגאלייב 
 שחקנים:  Vadim Galygin  אולגה קארטונקובה  Yana Koshkina  David Tsallaev  אזאמט מוסאגאלייב  Igor Lastochkin 
 ארץ מקור:  רוסיה 
 שפות:  רוסית
 מספר עונות:  4 
 הפקה
 מפיק:  ארתור דז'אניבקיאן   ויאצ'סלב דוסמוחמטוב
 מפיקים בפועל:  David Tsallaev 
 חברת הפקה:  קומדי קלאב הפקות 
 אתר צילומים:  Glavkino 
 שידור
 רשת שידור:  THT 
 פורמט (תמונה):  16:9 HDTV
 תקופת שידור מקורית:  28 בספטמבר 2014 – הווה 
 קישורים חיצוניים
 אתר רשמי
 דף התוכנית ב-IMDb
 
"היו זמנים ברוסיה" («Однажды в России») הוא שמה של תוכנית טלוויזיה קומית רוסית ברשת TNT (מאז 2014). הפרויקט מפותח על ידי חברת ההפקות של קומדי קלאב .
היסטוריה

שידור הבכורה של המופע "היו זמנים ברוסיה" התקיים ב-28 בספטמבר 2014 בערוץ TNT. היוצר שלה היה המפיק של קומדי קלאב הפקות ויאצ'סלב דוסמוחמטוב. המפיק היצירתי של הפרויקט ומשתתף חלקי בתוכנית הוא דוד צאלאייב.
ייחוד

הפרויקט מצולם בפורמט של מחזה טלוויזיה עם אודיטוריום, במה ובמה אחורית. האביזרים השלמים, מאוכל ועד עצי יער, הם אמיתיים, והנוף משוחזר בצורה ריאליסטית ככל האפשר, מה שמקנה גם לקהל וגם לשחקנים טבילה מוחלטת באווירת החדר.
משך סקיצה אחת הוא 10 דקות. החל מהעונה השלישית, כל מערכון מורכב מ-6 מספרים ושיר אחד בנושא היום שבוצעו על ידי עזאמת מוסגלייב ו-ויאצ'סלב מקארוב. רבים מהם הופכים בסופו של דבר ללהיטים והם פופולריים מאוד ברשת, כמו הסרטון לשיר "...אתה תאכל עד הסוף" שאסף יותר מ-2.7 מיליון צפיות ב-YouTube.
עונות

עונה ראשונה: 28 בספטמבר 2014 (18 פרקים)
עונה שנייה: 29 במרץ 2015 (26 פרקים)
עונה שלישית: 17 באפריל 2016 (31 פרקים)
עונה רביעית: 19 במרץ 2017 (31 פרקים)
עונה חמישית: 28 בפברואר 2018 (34 פרקים)
עונה שישית: 27 במרץ 2019 (בשידור, 10 פרקים החל מ-4 בספטמבר 2019)
שחקנים > חברים נוכחיים

| שם פרטי | נבחרת KVN | משתתף מאז |
| --- | --- | --- |
| אזאמט מוסאגאלייב | "נבחרת חבל קמיזיאקסקי" | מאז 2014 |
| אולגה קארטונקובה | "העיר פיאטיגורסק" | מאז 2014 |
| דייוויד צאלייב | הפירמידה | מאז 2014 |
| זאורבק בייצבייב | הפירמידה | מאז 2014 |
| יקטרינה מונדובה | "העיר פיאטיגורסק" | מאז 2014 |
| אלכסנדר פטשנצ'וק | דז'ה וו | מאז 2014 |
| דניס דורוכוב | "נבחרת חבל קמיזיאקסקי" | מאז 2014 |
| טימור טניה | "המזחלות מאבחזיה" | מאז 2014 |
| מקסים קיסלב | "טריודה ודיודה" | מאז 2014 |
| מיכאיל סטוגנינקו | "חברה גרועה" | מאז 2016 |
| טימור בייאק | סוכנות הבלשים "אור ירח" | מאז 2016 |
| קרינה זברבה | - | מאז 2016 |
| יוליה טופולניצקאיה | - | מאז 2017 |
| ואלרי רבדין | "חברה גרועה" | מאז 2018 |
| אנה דקונסקאיה | "ללא משמרים", "שחקנים" | מאז 2018 |
| יאנה קושקינה | - | מאז 2018 |
| רוסטאם סיידחמדוב | "לנה קוק" | מאז שנת 2019 |
| טמבי מסייב | "לנה קוק" | מאז שנת 2019 |
שחקנים > חברים לשעבר

| שם | נבחרת KVN | שנים |
| --- | --- | --- |
| ואדים גליגין | BSU, הנבחרת הלאומית של המאה ה-21, הנבחרת הלאומית של ברית המועצות, זה קרה וגרוע יותר | 2014 |
| אירינה צ'סנוקובה | "הפקולטה לעיתונאות" | 2014 עד 2016 |
| איגור לסטוצ'קין | "נבחרת דנייפרופטרובסק" | משנת 2014 עד 2018 |
| ויאצ'סלב מקארוב | "נבחרת חבל קמיזיאקסקי" | משנת 2016 עד 2018 |
רייטינג

על פי Mediascope, העונה הראשונה של הפרויקט קיבלה את המקום הראשון מבחינת כמות הצופים במשבצת הזמן של יום ראשון משעה 21:00 עד 22:00, בעוד שחלקו בקרב הצופים בני 14 עד 44 הגיע ל-15.6%, במה שמהווה 2 נקודות גבוהות יותר מהרייטינג של הערוץ הראשון הבא. חלקה של העונה השנייה היה 14% באותו קהל יעד, והשלישי - 14.2%. כך, נתוני הצפייה של שלוש העונות היו גבוהים יותר מהממוצע בערוץ TNT.
הערות שוליים

↑  "Однажды в России". comedyclub.ru. נבדק ב-2017-04-20.
↑  "Однажды в России смотреть онлайн все серии и сезоны бесплатно в хорошем качестве". rutube.ru. נבדק ב-2017-04-20.
↑  Иван Богданов (2016-09-20). "Азамат Мусагалиев - .... ты ноешь". נבדק ב-2017-04-20.
↑  "Mediascope в России". mediascope.net. נבדק ב-2017-04-20.
קורי קאר

| --- | --- |

 לידה:  5 בדצמבר 1975 (בן 49) פורדייס שבארקנסו
 עמדה:  סמול פורוורד, קלעי
 גובה:  1.93 מטר
 מכללה:  טקסס טק
 דראפט:  בחירה מספר 49, 1998 אטלנטה הוקס
 קבוצות כשחקן
 1999   1999–2000   1999   2000   2000–2002   2002–2003   2003   2003–2004   2004   2004–2005   2005–2006   2006–2007   2007–2008   2008–2009   2009–2010   2010–2011   2011   2011–2012   2012–2013   2013–2014   2014–2015   2015–2016  2016–2018   2019-2018:  שיקגו בולס   קוואד סיטי ת'אנדר   ניו מקסיקו סלאם   פו אורטז   מכבי עירוני רעננה   נאנסי   הפועל גליל עליון   הפועל חיפה רמת השרון   מכבי גבעת שמואל   עירוני אשקלון   עירוני נהריה   מונטקאטיני   עירוני אשקלון   מכבי גבעת שמואל   הפועל אשקלון   אפולון לימסול   עירוני אשקלון   הפועל תל אביב   מכבי חיפה    עירוני נס ציונה   רמת השרון   אליצור רמלה הפועל עכו   הפועל חוף השרון
 הישגים כשחקן
 שחקן העונה בליגת העל על פי בחירת השחקנים (2005)   אליפות ליגת העל (2013)
 קבוצות כמאמן
 2016-2018  2018-2020   2020-2021   2021-2024   2023-2024   2024   2024-:  אליצור גבעת שמואל (נוער)   בנות הרצליה   האקדמיה בווינגייט   מכבי חדרה (נוער)   מכבי חדרה   הפועל בני כפר קאסם   הפועל לב-חוף השרון
קורי קאר (באנגלית: Cory Carr; נולד ב-5 בדצמבר 1975 בפורדייס, ארקנסו) הוא כדורסלן עבר אמריקאי-ישראלי ששיחק בעמדות הסמול פורוורד והקלע, וכיום משמש כמאמן הפועל לב-חוף השרון מהליגה הארצית.
קאר מדורג במקום ה-92 בטבלת קלעי ליגת העל בכל הזמנים עם 2688 נקודות ב-12 עונות בליגה.
קריירה > קריירה כשחקן

קאר שיחק ארבע שנים באוניברסיטת טקסס טק, בסיומן יצא לדראפט ה-NBA. קאר נבחר בדראפט 1998 על ידי אטלנטה הוקס בבחירה ה-49. הוא הועבר בטרייד לשיקגו בולס ושיחק שם עונה אחת, בסיומה עבר לשחק בקוואד סיטי ת'אנדר מליגת ה-CBA ולאחר מכן בניו מקסיקו מליגת המשנה האמריקנית, ה-IBL.
בשנת 1999 עבר קאר לשחק בצרפת במדי פו אורטז, ובסיומה של אותה עונה חתם לראשונה בישראל כמחליפו של קלי מקארתי במכבי עירוני רעננה. עונה אחת לאחר מכן חזר קאר לצרפת, שם שיחק בנאנסי, אך שוחרר טרם הסתיימה העונה וחתם בהפועל גליל עליון. משם המשיך קאר להפועל חיפה־רמת השרון, מכבי גבעת שמואל, עירוני אשקלון, עירוני נהריה ולאחר עונה בליגת המשנה האיטלקית שב לישראל ושיחק במדי עירוני אשקלון וגבעת שמואל.
קאר נחשב לאחד הזרים המוערכים בארץ, ואף נבחר לשחקן העונה בליגת העל על פי בחירת השחקנים בתום עונת 2004/2005. הוא מוכר הודות ליכולת הקליעה המצוינת שלו ורגליו החזקות והזריזות ההופכות אותו לשומר מצוין, גם בגילו המתקדם. לאחר שנישא לישראלית, ניסה מאמן נבחרת הכדורסל הלאומית, צביקה שרף, לאזרח את קאר, אך ללא הצלחה. לאחר שנתיים נוספות בארץ, קיבל לבסוף אזרחות ישראלית.
בעונת 2011/2010 חתם קאר באפולון לימסול שבקפריסין. לאחר מכן חזר לקדנציה שלישית בישראל וחתם בעירוני אשקלון, ממנה שוחרר לאחר כחצי עונה. בספטמבר 2011 חתם בהפועל תל אביב לשתי עונות, אך שוחרר כעבור עונה אחת.
באוגוסט 2012 היה חלק מנבחרת ישראל בכדורסל 3x3 שסיימה במקום הרביעי באליפות העולם בכדורסל 3x3.
בספטמבר 2012 חתם קאר במכבי חיפה, וזכה עמה לראשונה באליפות הליגה הישראלית בכדורסל, כן היה שותף להפסד הקבוצה בגמר גביע המדינה למכבי תל אביב.
עונת 2013/2014 - עירוני נס ציונה בליגת העל
לאחר עונת אליפות היסטורית עם מכבי חיפה, ב-31 ביולי 2013 החתימה עירוני נס ציונה, העולה החדשה לליגת העל את קאר לעונה. המנהל המקצועי עופר ברקוביץ׳ היה מעוניין להוסיף ניסיון ומנהיגות לקבוצה, וצירופו של קאר בן ה-37 נתנה מענה לכך. קאר העפיל עם נס ציונה באותה עונה לפלייאוף. ב-26 משחקי ליגה בעונה הסדירה שיחק קאר 11 דקות למשחק והעמיד ממוצעים של 2.4 נקודות, 1 ריבאונדים ו-1.2 אסיסטים. ב-5 משחקי פלייאוף שיחק 16.2 דקות למשחק, קלע 3 נקודות למשחק, והשיג 1.2 ריבאונדים ו-1.2 אסיסטים למשחק.
בקיץ 2014 חתם בא.ס. רמת השרון מהליגה הלאומית.
בקיץ 2015 חתם באליצור רמלה מהליגה הארצית.
בקיץ 2016 חתם בהפועל עכו מהליגה הארצית.
לקראת עונת 2018/2019 חתם בהפועל חוף השרון מליגה א' שרון, אשר פעלה בניהול חברת שחקן אמיתי.
קריירה > קריירה כמאמן

ב-2017 החל את עבודתו כמאמן במחלקת הנוער של מכבי הבילויים גדרה.
ב-15 במאי 2018 מונה למאמן בנות הרצליה. והחליף בתפקיד את גלעד כץ. סגל הקבוצה מנה בין היתר את השחקניות עדן כהן, ליעד אורבך, מאי דיין, אלה פינצי ושובל אור שלום. המנהל המקצועי היה עמית הלמן.
באוגוסט 2020 מונה קאר כמאמן המחזור הבוגר של האקדמיה לכדורסל נשים בווינגייט.
באוגוסט 2021 החל לאמן את קבוצת הנוער של מכבי חדרה. בעונת 2022/23 ניצחה קבוצת הנוער את הפועל גליל עליון והעפילה לליגת העל לנוער.
באוגוסט 2023 מונה למאמן הראשי של מכבי חדרה המשחקת בליגה הארצית. זו עונת הבכורה של קאר כמאמן ראשי בקבוצת בוגרים.
ב-29 ביוני 2024 מונה למאמנה הראשי של קבוצת הפועל בני כפר קאסם מהליגה הלאומית.  בנובמבר 2024 פוטר.
ב-26 בדצמבר 2024 מונה קאר למאמנה הראשי של הפועל לב-חוף השרון מהמחוז הצפוני של הליגה הארצית.
הערות שוליים

↑  אור שקדי‏, נשים: קורי קאר מונה למאמן בנות הרצליה, עדני דגן במכבי רעננה, באתר וואלה, 15 במאי 2018
↑  כדורסל נשים: קורי קאר מצטרף לאקדמיה בווינגייט, באתר ynet, 9 באוגוסט 2020
↑  הודעה על צוות הניהול המקצועי, בעמוד הפייסבוק של מועדון הכדורסל מכבי חדרה
שחר עמיר

שחר עמיר (נולד ב-11 במרץ 1999) הוא כדורסלן ישראלי, המשחק בעמדת הקלע בקבוצת הפועל גליל עליון מליגת העל.
ביוגרפיה

עמיר גדל באילת שם שיחק כילד בקבוצת הכדורסל המקומית עד לגיל 15.
מועדונים

שיחק כדורסל מגיל קט-סל בקבוצת הפועל אילת. מכיתה י' ועד סוף התיכון למד בהכפר הירוק באקדמיה של  הפועל תל אביב.
עונתו הראשונה בקבוצת בוגרים הייתה עונת 2017/2018 כאשר שיחק במקביל בקבוצה הבוגרת של  הפועל תל אביב ובקבוצת הנוער של המועדון. באותה שנה זכה עם הנוער במקום השני באליפות הנוער כאשר הפועל מפסידה ליריבה העירונית מכבי תל אביב בסדרת גמר הפלייאוף. בעונה שלאחר מכן עבר לשחק בהפועל רמת גן/גבעתיים מהליגה הלאומית בכדורסל. בעונות 2019/20 עבר לשחק במכבי הוד השרון. לקראת סוף העונה בעקבות משבר הקורונה, הופסקה הליגה הלאומית ועמיר חתם עד לסוף העונה בליגת העל בקבוצת הפועל אילת. לקראת עונת 2020/21 חתם בעירוני רמת גן.
באוגוסט 2022 חתם בהפועל חולון מליגת העל.
ביולי 2024 חתם בהפועל גליל עליון מליגת העל.
מועדונים > בנבחרות הלאומיות

עמיר, שיחק בנבחרות הנוער והעתודה של ישראל.
ב-2017 שיחק תחת המאמן שרון אברהמי באליפות אירופה דרג ב' לנבחרות עד גיל 18 בטורניר שנערך באסטוניה.
ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל.
הערות שוליים

↑  דף פרופיל השחקן, באתר אליפות
↑  אור שקדי‏, אחרי ההנפה: יאיר קרביץ חתם במכבי רעננה, באתר וואלה, 22 ביולי 2019
בית מוריה

| --- | --- |
 מדינה:  ישראל
 מקום פעילות:  באר שבע
 מייסדים:  אבי וורצמן 
 נשיא:  הרב שמעון כהן
 יושב ראש:  יצחק נחושתן
 מנכ"ל:  ציון חדד
 תקופת הפעילות:  1993–הווה (כ־32 שנים) 
 פרסים והוקרה:  פרס אגרסט (2000) 
 אתר רשמי
 
בית מוריה היא עמותה ישראלית, המקיימת גרעין תורני בבאר שבע.  העמותה הוקמה בשנת ה'תשנ"ג (1993). בין המוסדות המנוהלים על ידי העמותה: כולל אברכים, ישיבה גבוהה, גני ילדים רבים, תוכניות חסד ורווחה, מדרשה לטיולים ומרכז לזהות יהודית. על מפעליה זכתה העמותה בפרס אגרסט (לשנת תש"ס) ובפרס ראש הממשלה "מגן הילד" (לשנת תשס"ב).
כולל האברכים וישיבת "באר התחיה"

המרכז התורני של גרעין "בית מוריה" הוא כולל האברכים שקיים מאז הקמת הגרעין, שאליו הצטרפה בשנת ה'תשפ"א, ישיבת "באר התחיה", ישיבה גבוהה שהוקמה בבאר שבע בשנת ה'תשע"ז עבור בוגרי ישיבת בני עקיבא אהל שלמה. בישיבה קיימת אפשרות למסלול שירות בצה"ל כישיבת הסדר וכן מסלול של ישיבה גבוהה. בראשות הישיבה עומד הרב יוני הראש יחד עם רב הגרעין, הרב שמעון כהן סקלי. נכון לשנת ה'תשפ"ד הישיבה מונה 70 בחורים ואברכים.
הערות שוליים

↑  יואב זיתון, אילנה קוריאל, הותר לפרסום: סמל אורי יצחק חדד נפל ברפיח, באתר ynet, 1 ביולי 2024
פודוליה

מיקומה של פודוליה בגבולות אוקראינה של ימינו (מפת מזרח אירופה)
פודוליה (באוקראינית: Поділля; ברוסית: Подолье; בפולנית: Podole) היא חבל ארץ היסטורי במזרח-אירופה.
פודוליה ההיסטורית מקיפה את מחוז חמלניצקי ואת מחוז ויניצה שבמערב אוקראינה, וכן חלקים מטרנסניסטריה וממולדובה. היא גובלת בחבל גליציה ההיסטורי, הנמצא מערבה לה, ובחבל ווהלין מצפונה. שטחו של חבל הארץ פודוליה התפרש על פני 40,000 קמ"ר בקירוב. מסיבות פוליטיות ומדיניות, בהן חלוקות פולין והכיבוש העות'מאני, גבולות פודוליה השתנו במהלך השנים בהתאם לשלטון הפוליטי.
גאוגרפיה

פודוליה משתרעת
מדרום לווהלין
מדרום מערב למחוז קייב
צפון מזרחית לנהר הדניסטר
מצפון מערב למולדובה
ממזרח לגליציה מעבר לנהר הזברוץ', פלג של הדניסטר.
על הערים המרכזיות נמנות ויניצה, חמלניצקי, אומן, קמניץ פודולסק, מוהיליב-פודילסקי וריבניצה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ממצאים ארכאולוגיים מעידים על התיישבות אנושית בפודוליה בתקופת האבן החדשה. ההיסטוריון היווני הרודוטוס מציין שבאזור ישבו הסקיתים. הרומאים כתבו כי האזור היה בשליטת דאקיה והגטים.
בתקופת נדידת העמים חלפו באזור שבטים רבים, חלקם אף התיישבו לתקופות קצרות או ארוכות. נסטור הכרוניקן בכרוניקה הרוסית הראשונה מציין ארבעה שבטים סלאביים, שניים לאורך הבוג ושניים לאורך הדניסטר וזה האזכור הראשון של סלאבים בחבל פודוליה.
הייתה בעבר חלק מפולין ומרוסיה.
במהלך המלחמה עם העות'ומנים 1672–1676 נכבשה הפודוליה על ידי העות'מאנים.
יהודי פודוליה

יהודים התגוררו בפודוליה לפחות מהמאה ה-16. במאה ה-17 הם סבלו מגזרות ת"ח ות"ט ובמאה ה-18 — ממרד ההיידמאקים. הבעש"ט פעל בחבל פודוליה במאה ה-18. כמו כן, פעלה באזור כת שבתאית
חלק מיהודי פודוליה טענו כי מוצאם מגירוש ספרד, לפי עדות מנחם נחום ליטינסקי מאודסה בספרו משנת 1895; לאחרים מביניהם היו טענות אחרות למוצא מקהילות יהודיות אחרות ממערב לפודוליה (מחבלי פולין, בוהמיה והונגריה) או ממזרח לה (מממלכת הכוזרים, מחצי האי קרים ומקייב) שמהן הגיעו.
הערות שוליים

↑  גרשום שלום, מחקרים ומקורות לתולדות השבתאות וגלגוליה, ירושלים: מוסד ביאליק, 2002, עמ' 114
↑  ספר קורות פאדאליא : וקדמוניות היהודים שם, או חמר לדברי ימי היהודים ברוסיא / ... חברו בשלושה חלקים ... מנחם נחום בר' אברהם ליטינסקי | ליטינסקי, מנחם נחום, 1852-1900 | הספרייה הלאומית, באתר www.nli.org.il
| --- | --- |
בקרת זהויות :  NLI: 987007558379605171  NKC: ge134431 
ערך זה הוא קצרמרבנושא אוקראינה ובנושא פולין. אתם מוזמנים לתרום לוויקיפדיה ו.
מבצר בעיר האוקראינית, קמניץ-פודולסקי
כבידה קוונטית

כבידה קוונטית הוא תחום תאורטי בפיזיקה השואף לתת תיאור אחיד בעזרת תורת השדות הקוונטית, תורת היחסות הכללית ומכניקת הקוונטים.
היחסות הכללית ומכניקת הקוונטים הן שתי פרדיגמות אשר זו לצד זו מתארות את היקום (בצורה המקיפה ביותר הידועה לנו כיום) על כל היבטיו הפיזיקליים הידועים, כאשר כל אחת משתיהן דנה בתחום אחר של המציאות:
תורת היחסות הכללית דנה בתהליכים ובהשפעות מקרוסקופיות ביקום, דוגמת כוח הכבידה. היא מנוסחת בעזרת פורמליזם שמשתמש בגאומטריה דיפרנציאלית, על מנת לתאר את ההשפעה של כבידה על המרחב-זמן. בגבול של מהירויות קטנות וכבידה חלשה (מסות קטנות או מרחקים גדולים), היא מתלכדת עם התורה הניוטונית. הקוסמולוגיה מגייסת את היחסות הכללית לתיאור הדינמיקה של היקום בכללותו.
מכניקת הקוונטים דנה בעולם המיקרוסקופי: בהתנהגות אטומים, מולקולות, ובשילוב עם תורת היחסות הפרטית גם בהתנהגות חלקיקים קטנים יותר כגון קווארקים. התאוריה העדכנית שצמחה מתוך מכניקת הקוונטים מכונה המודל הסטנדרטי, והיא נחשבת בעיני רבים כתאוריה המדעית המוצלחת ביותר בהיסטוריה מבחינת התאמה לתוצאות נסיוניות.
ישנם ארבעה כוחות היסודיים הידועים בטבע:
הכוח הגרעיני החזק - האחראי על שלמות גרעיני אטומים (גרעין האטום מורכב בין היתר מפרוטונים בעלי מטען חשמלי חיובי אשר דוחה את הפרוטונים זה מזה, ועם זאת הגרעין לא מתפרק), ואף על שלמותם של מרכיבי הגרעין עצמם, הפרוטונים והנייטרונים, שמורכבים מקווארקים.
הכוח הגרעיני החלש - האחראי על החלפת הזהות של החלקיקים האלמנטריים ובכלל זה, בעקיפין, על חלק מתופעות הרדיואקטיביות (התפרקות הגרעינים של האטומים).
הכוח האלקטרומגנטי - האחראי על שלמות האטומים, על תגובות כימיות ועל קרינה אלקטרומגנטית כגון אור וגלי רדיו.
כבידה - האחראית על היווצרות כוכבים וגלקסיות, על עיצוב מבנה היקום ועל הדינמיקה של התפשטותו.
הכוח הגרעיני החלש והחזק מתוארים בעזרת מכניקת הקוונטים, בעוד כבידה מתוארת בעזרת תורת היחסות הכללית. למכניקת הקוונטים ישנו תיאור קוונטי של הכוח האלקטרומגנטי שנקרא אלקטרודינמיקה קוונטית, בעוד שתורת היחסות הכללית משתמשת בתיאור הקלאסי שמבוסס על משוואות מקסוול.
בעבר נעשו ניסיונות רבים לשלב בין תורת הקוונטים לתורת היחסות הכללית ואולם כל הניסיונות הללו (למעט תורת המיתרים והפורמליזם האופרטורי הקווריאנטי) נתקלו בקשיים רבים.
תורת המיתרים היא דוגמה לתורת כבידה קוונטית. היא טוענת ליקום סופר-סימטרי בעל ממד זמן ועשרה ממדי מרחב, וביקום כזה היא אכן משלבת בין שתי התורות, אלא שהיא עקבית רק אם אכן המרחב-זמן כולל את אחד-עשר הממדים האמורים. כמו כן טוענת תורת המיתרים כי לכל החלקיקים האלמנטריים בעלי ספין חצי שלם יש שותף על תואם בעל ספין שלם (סופר-סימטריה). עד עתה לא נתגלו ממצאים התומכים בהנחות יסוד אלו. כבידה קוונטית לולאתית היא עוד דוגמה לתורת כבידה קוונטית.
הסתירות בין תורת הקוונטים לתורת היחסות הכללית > תורה קוואנטית לעומת תורה קלאסית

לפי תורת הקוונטים כל מצב פיזיקלי יכול להיות סופרפוזיציה של מספר מצבים בסיסיים. בתורת היחסות, ככל תורה קלאסית (כלומר, לא קוואנטית), הדבר אינו אפשרי.
סתירה זו נפתרת על ידי הצגת חלקיקים קוונטיים שמצייתים לחוקים דומים לחוקים שקובעת התורה הקלאסית - פרוצדורה שנקראת קוונטיזציה של התורה הקלאסית.
הסתירות בין תורת הקוונטים לתורת היחסות הכללית > לוקאליות

במכניקת הקוונטים חלקיק יכול להימצא במספר מקומות בו זמנית, אך מדידה של מיקומו תגרום לו להימצא במקום אחד בלבד מרגע המדידה ואילך (תופעה הקרויה קריסה של פונקציית הגל של החלקיק). לפיכך, אם נמדוד אם החלקיק נמצא במקום אחד, נשפיע מיידית על השאלה אם הוא נמצא במקום אחר, שעשוי להיות מרוחק ממנו. לעומת זאת, בתורת היחסות הפרטית כל השפעה יכולה להתקדם לכל היותר במהירות האור, ולכן לא ניתן להשפיע ממקום אחד מיידית על מקום אחר. פרדוקס דומה לכך קרוי פרדוקס EPR.
סתירה זו נפתרת על ידי הצגתה של תורת השדות הקוונטית.
הסתירות בין תורת הקוונטים לתורת היחסות הכללית > רנורמליזציה

בתורת השדות הקוונטית, כל כוח פיזיקלי מתווך באמצעות חלקיקים ייחודיים. למשל, הכוח החשמלי והכוח המגנטי (שיחד קרויים הכוח האלקטרומגנטי) פועלים בין אלקטרונים על ידי החלפתם של פוטונים, ואומרים שהפוטונים נושאים כוחות אלה.
אם רוצים להכניס את תורת היחסות הכללית למסגרתה של תורת השדות הקוונטית, יש להניח שקיימים חלקיקים הנושאים את כוח הכבידה, שבו עוסקת תורת היחסות הכללית. חלקיקים אלה קרויים גרביטונים.
עקרון נוסף של תורת השדות הקוונטית הוא שכל חלקיק נע בין שתי נקודות בסופרפוזיציה של כל המסלולים האפשריים, ושל כל התהליכים האפשריים שיכולים לקרות לו בדרך. כלומר, כל התהליכים הללו קורים, במובן מסוים, במקביל.
בפרט, כאשר זוג אלקטרונים, למשל, נעים זה לצד זה, אחד המסלולים שיש לקחת בחשבון הוא מסלול שבו הם עוברים קרוב מאוד זה לזה. במצב כזה, יש להם סיכוי גבוה מאוד להחליף ביניהם פוטונים רבים (שנושאים את הכוח החשמלי והמגנטי), ולכן לכאורה תמיד יפעל ביניהם כוח גדול מאוד (למעשה, אינסופי) - שכן תמיד באחד המסלולים האפשריים הם יחליפו ביניהם כמות עצומה של פוטונים. מובן שדבר זה אינו קורה בטבע: הכוחות בין אלקטרונים הם מוגבלים, ובמצבים מסוימים הם חלשים.
בפועל, ניתן להבין מדוע מצב זה לא קורה בטבע, אם מניחים שתכונות האלקטרון משתנות כאשר מתקרבים אליו מאוד, כך שכששני האלקטרונים יתקרבו מאוד זה לזה, הם למעשה לא יחליפו ביניהם מספר כה גדול של פוטונים. תיקון זה נקרא רנורמליזציה.
ואולם, לא ניתן לבצע רנורמליזציה שתתחשב באינטראקציה עם גרביטונים - על כך אומרים, שהכבידה אינה רנורמזבילית. מכאן נובע, שלא ניתן להכניס את תורת היחסות הכללית למסגרתה של תורת השדות הקוונטית.
הסתירות בין תורת הקוונטים לתורת היחסות הכללית > מדוע לא ניתן לבצע רנורמליזציה לכבידה?

ההסבר המקובל הוא טכני, אך להלן עיקרו ניתן בצורה אינטואיטיבית.
לפי עקרון אי הוודאות, כאשר מיקומו של חלקיק מוגדר ברמת דיוק גבוהה (החלקיק "מרוכז" באזור קטן) - התנע שלו גדול, ומכאן שמהירותו גבוהה. לפי תורת היחסות הפרטית, במצב כזה לחלקיק יש מסה גדולה.
כדי ששני חלקיקים יתקרבו מאוד זה לזה, מיקומם חייב להיות מוגדר בדיוק גבוה, ולכן במצב כזה גם המסה שלהם גדולה. כיוון שכוח הכבידה של גוף עולה ככל שמסת הגוף גדולה, נובע שבמצב כזה כוח הכבידה בין החלקיקים יהיה גדול במיוחד. כלומר, הם יחליפו ביניהם גרביטונים רבים.
משום כך אי אפשר להניח שכאשר מתקרבים לאלקטרון (או לכל חלקיק אחר) הוא יפלוט פחות גרביטונים מהצפוי - ההפך הוא הנכון: כדי להתקרב לאלקטרון המיקום שלו חייב להיות מוגדר בדיוק גבוה, ולפיכך המסה שלו חייבת להיות גדולה והוא יפלוט יותר גרביטונים מהצפוי.
מדוע שתי התאוריות צריכות להתיישב

ידוע היום כי היקום מתרחב והולך, ולכן בהסתכלות לאחור היקום הולך וקטן, בשלב מסוים היקום היה כל כך קטן עד אשר תורת הקוונטים שלטה בו. אך היום היקום גדול מאוד ותורת היחסות היא זו השולטת בו.
אם כן, הייתה נקודה בזמן שבה שתי התאוריות שלטו בעולם ולכן היה עליהן להתיישב יחד.
בנוסף לכך, חורים שחורים, הגופים המסיבים ביותר ביקום מצייתים לבטח לתורת היחסות, אך גודלם של החורים השחורים מחייב אותם לציית גם לתורת הקוונטים.
לבסוף, תאוריה מתמטית שמתארת את הטבע חייבת להיות קונסיסטנטית, כלומר נטולת סתירות פנימיות.
כיום אין תאוריה אשר הוכחה מדעית כנכונה המיישבת את שתי התאוריות זו עם זו.
חייבים לציין שגם כיום ישנם עדיין תחומים רבים בפיזיקה שדורשים מחקר יסודי מעמיק, ובעיות יסודיות (כמו האצת התפשטות היקום) שלא יושבו בכפיפה אחת עם התאוריות הידועות לנו מפיזיקה מודרנית.
בהקשר למיזוג בין התורה הקוונטית ליחסות הכללית, ישנו ניסיון ליישוב הנקרא תורת המיתרים, אך תורה זו מייצרת ניבויים כמותיים בסדרי גודל אחרים לגמרי מהידוע לנו ניסויית.
מדוע שתי התאוריות צריכות להתיישב > כיצד תורת המיתרים מנסה ליישב את הבעיה

בעוד שתורת הקוונטים מניחה שכל חלקיק הוא נקודתי, תורת המיתרים מגדירה גודל המינימלי אפשרי לחלקיק (אולי מסדר גודל של אורך פלאנק), ובכך היא פותרת את בעיית הרנורמזביליות. שכן אם לחלקיקים יש גודל מינימלי, אזי יש גבול למידה שבה הם יכולים להתקרב זה לזה (קצותיהם יכולים להיצמד, אבל תמיד יהיו חלקים בכל חלקיק שיהיו רחוקים יותר מהחלקיק השני). לפיכך, גם במסלולים בהם שני חלקיקים עוברים קרוב מאוד אחד לשני, הכוח ביניהם יהיה מוגבל.
הערה: תורת המיתרים מוגדרת באופן פורמלי כתורת כבידה קוונטית בשני ממדים, כלומר תורת שדות קוונטית בשני ממדים (ממדי יריעת העולם) שכן כוללת בתוכה את תורת היחסות הכללית. ואולם, בשני ממדים תורת היחסות הכללית אינה כוללת כוח כבידה (אין גרביטונים), ולכן לא נוצרות הסתירות הרגילות בינה לתורת הקוונטים. עובדה זו אינה קשורה לפתירת הבעיה בעולם התלת־ממדי שלנו.
ראו גם

התאוריה של הכל
תורת היחסות הכללית
בעיות פתוחות בפיזיקה
כבידה
מכניקת הקוונטים
עקרון אי-הוודאות
תורת המיתרים